
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
PL. ÚS 6/93 Ústavný súd Slovenskej republiky v pléna, o návrhu bývajúceho v
a
, , bývajúcej v
na
na začatie konania o súlade právnych predpisov, po predbežnom prerokovaní na neverejnom zasadnutí takto: rozhodol O d m i e t a návrh na začatie konania o súlade § 18 ods. 2 vyhlášky č. 80/1991 Zb. s Ústavou Slovenskej republiky ako návrh podaný zjavne neoprávnenými osobami. Odôvodnenie Navrhovatelia žiadali, aby ústavný súd rozhodol o rozpore medzi § 18 ods. 2 vyhl. č. 80/1991 Zb. a Ústavou Slovenskej republiky. Podľa § 37 ods. 1 zák. č. 38/1993 Z. z. návrh na začatie konania o súlade právnych predpisov môže podať najmenej pätina poslancov Národnej rady Slovenskej republiky, prezident Slovenskej republiky, vláda Slovenskej republiky, súd a generálny prokurátor Slovenskej republiky. Z uvedeného ustanovenia vyplýva, že navrhovatelia v tomto konaní nemajú procesnú legitimáciu a sú v zmysle § 25 ods. 2 zák. č. 38/1993 Z. z. zjavne neoprávnenými osobami.
Z tohto dôvodu ústavný súd bez ústneho pojednávania na predbežnom prerokovaní odmietol návrh ako podaný niekým zjavne neoprávneným (§ 18 ods. 1 písm. a) - e), § 25 ods. 2 a § 37 ods. 1 zák. č. 38/1993 Z. z.). Vzhľadom na tento záver nebolo už potrebné skúmať ďalšie podmienky prípustnosti tohto konania. P o u č e n i e : Proti tomuto uzneseniu nemožno podať opravný prostriedok.
V Košiciach 5. októbra 1993

Zdroj: KAUZIS.SK – https://www.kauzis.sk/judikatura/r/ECLI:SK:USSR:2016:PL.US.6.1993.1 (dáta aktuálne k 1. 11. 2026). Záväzné je znenie zverejnené súdom.




